CELEX: C2004/217/64
Language: sk
Date: 2004-08-28 00:00:00
Title: Vec T-260/04: Žaloba podaná dňa 23. júna 2004: C.E.S.T.A.S. - Centro di Educazione Sanitaria e Tecnologie Appropriate Sanitarie proti Komisii Európskych spoločenstiev

28.8.2004   
            
            
               SK
            
            
               Úradný vestník Európskej únie
            
            
               C 217/36
            
         Žaloba podaná dňa 23. júna 2004: C.E.S.T.A.S. - Centro di Educazione Sanitaria e Tecnologie Appropriate Sanitarie proti Komisii Európskych spoločenstiev
   (Vec T-260/04)
   (2004/C 217/64)
   Jazyk konania: taliančina
   C.E.S.T.A.S. — Centro di Educazione Sanitaria e Tecnologie Appropriate Sanitarie, zastúpený: Nicoletta Amadei a Charles Turk, podal 23. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil úplne napadnuté rozhodnutie
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Táto žaloba sa týka zrušenia rozhodnutia Komisie (Zastúpenie v Guinejskej republike) z 21. apríla 2004, na základe ktorej mimovládna organizácia pôsobiaca v Guinei od roku 1987 bola vyzvaná na zaplatenie sumy vo výške 959.543.835 guinejských frankov (397.126,02 eúr) z titulu neopodstatnených výdavkov na realizáciu projektov, ktorými bola poverená.
   Na podporu svojich tvrdení, žalobca poukazuje na:
   
               —
            
            
               porušenie podstatných formálnych náležitostí z titulu nedostatku a protichodnosti odôvodnenia, ako aj nedostatočného právneho základu. V tejto súvislosti sa potvrdilo, že napadnutá „Note de débit“ uvádza iba dohodu „Amélioration des conditions de vie à l'intérieur du pays – 7ACP GUI 019 - 4 AT CESTAS“, pričom neexistuje žiadna dohoda s takýmto názvom a preto z tohto dôvodu nie je jasné, na ktorý alebo na ktoré vzťahy medzi žalobcom a guinejskou vládou sa napadnuté rozhodnutie odvoláva. Na druhej strane Cestas poukazuje na absenciu akéhokoľvek právneho základu, o ktorý by sa napadnutý akt opieral. Napokon oznam o debetovaní neobsahuje žiadne vysvetlenia účtovných kritérií, na základe ktorých Komisia určila spornú sumu.
            
         
               —
            
            
               skutočnosť, že napadnuté rozhodnutie je možné zrušiť, keďže výzva na zaplatenie predmetnej sumy je žalobcovi adresovaná Komisiou, ktorá je treťou stranou v uvedených zmluvách v rámci rôznych projektov v Guinei.
            
         
               —
            
            
               porušenie nariadenia (ES) č. 1049/2001 o prístupe verejnosti k dokumentom Európskeho parlamentu, Rady a Komisie (1) v tom zmysle, že nebolo vyhovené žiadosti žalobcu o poskytnutie kópie správy vypracovanej Ernst & Young, na základe ktorej bolo prijaté napadnuté rozhodnutie
            
         
               —
            
            
               porušenie práva žalobcu na obhajobu
            
         
               —
            
            
               porušenie zásady byť vypočutý vo veci a zásady správneho úradného postupu.
            
         Je potrebné osobitne zdôrazniť, vo vzťahu k posledne uvedenému, že analýza údajných nedostatkov žalobcu bola v celosti vypracovaná vonkajším subjektom Ernst & Young, ktorý nepredstavuje úplne nestranný subjekt vzhľadom k hlavným účastníkom konania, keďže subjekt platený guinejskou vládou nie je možné považovať za nestranný subjekt v tejto veci.
   
      (1)  Ú. v. ES L 145 z 31.5.2001, s. 43.